ཉེ་བའི་ལོ་ཤས་ནང་དུས་རབས་ཀྱི་འཕེལ་ཕྱོགས་དང་བསྟུན་ཏེ་འུ་ཅག་གིས་ཀྱང་བརྡ་འཕྲིན་དུས་རབས་ཀྱི་བག་མ་བསུ་འགོ་བརྩམས་ཤིང་།བག་མ་དེས་བསྩལ་བའི་ཕྱིའི་གཟུགས་ཀྱི་ཆ་དང་ནང་བཅུད་ཀྱི་ཆ་དེ་ལ་ཡང་མྱོང་རོལ་གང་ལེགས་བྱེད་བཞིན་མཆིས།བག་མ་དེ་བརྒྱུད་ནས་མི་སོ་སོའི་ནང་སེམས་ཀྱི་འཆར་སྒོ་གང་མང་ཞིག་སྦ་གསང་མེད་པར་ལྷུག་པོར་བརྗོད་པ་དང་།དེ་ལས་འཛམ་གླིང་འདི་ཡང་ཤེས་རྟོགས་རགས་ཙམ་བྱུང་སྟེ་རྟོགས་པ་སད་པའི་མི་བུ་གང་མང་ཞིག་བསྐྱེད་བསྲིང་བྱས་ཏེ།ལོ་ངོ་སྟོང་ཕྲག་མང་པོའི་གངས་རིའི་སྦུགས་སུ་ཉལ་བའི་གངས་ཅན་པ་ཞེས་གྲགས་པའི་མི་རིགས་འདི་ལ་གཡོ་སྐྱོམ་གང་མང་ཞིག་ཐེབས་ཡོད།